# Leucata

Leucata (Leucate en francés) o puslèu Laucata dempuèi lo sègle XIII, es una comuna occitana de Lengadòc situada administrativament dins lo departament d'Aude e la region d'Occitània, ancianament de Lengadòc-Rosselhon. Lo nom de Leucata ven del grèc ancian λευκός 'blanc', e la primièra mencion de l'endret se deu al geograf roman Pompòni Mela.
Sa situacion geografica a ras de las tèrras catalanas, que se tròban aprèp l'Estanh de Leucata, ne faguèt un territòri estrategic e nafrat per las guèrras entre las coronas francesa e espanhòla.

## Geografia

Comuna situada dins las Corbièras prèp de la mar, amb los lòcdiches toristics de:
* La Franqui
* Leucata vilatge
* Leucata plaja
* Pòrt Leucata
Leucata es al tèrme d'Occitània e Catalonha

### Perimètre del territòri

Comunas confrontantas de Laucata :
| Las Cavas | La Pauma | |
| Fitor | | Mar Mediterranèa |
| Salses (Pirenèus Orientals) | El Barcarès (Pirenèus Orientals) | |

## Toponimia

Las fòrmas ancianas son Ultra es Leucata, littoris nomen, al sègle I (Pomponius Mela), Promontorium album... quod Quandidum dixi vocari, latinizacion del sègle V (Festus Avienus, Ora Maritima), Leucata en 1080, Leocata en 1157, Laucata, Leucata en 1212, Lacauta = Laucata en 1271, Castrum de Leucata en 1272, Lauchata, Lhauchata en 1308, La Lautata en 1371, Leccatte en 1528, Place de Loccate en 1528, Locate en 1542, Laucate en 1574, Lauquate en 1589, Lleucate en 1594, Laucatte au sègle XVI, Leaucatte en 1638, Locatte en 1639. La prononciacion occitana es Laucáto, dins la grafia de l'abat Antòni Savartés, donc [law'katɔ]. Leucata ven del grèc ancian leukas, « blanc ». Es una formacion sabenta. Segon Delamarre, lo nom pòt estar grèc com celtic.

## Istòria

Plaça fòrta estrategica, ligada amb lo poder reial, Leucata aparava las marchas d'Espanha. Tenguèt un ròtle fòrça important en 1590 e mai durant la batalha de Leucata en 1637, resistenta e victoriosa contra l'armada espanhòla. Lo castèl foguèt destruit en 1664. Ne demòran pasmens de rèstas interessantas. Francesa de Cesèlli, que l'estatua es erigida sus la place del vilatge ne foguèt l'eroïna. Esposa de Joan de Borsièr, governador de la plaça de Leucata, resistiguèt a las tropas espanhòlas qu'executèron lo seu espòs davant ela. Enric IV la carguèt de governar la plaça fins a la majoritat del seu filh ainat.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| junh de 1995 | (2026) | Michel Py | UMP puèi LR | engenhaire, inspector del desvolopament duradís, conselhièr regional |
| genièr de 1991 | 1995 | Maurice Demonte | PCF | |
| març de 1983 | genièr de 1991 | Antoine Azeau | PS | conselhièr general del canton de Campendut (1976-1988), ancian còssol de Marselheta |
| març de 1977 | 1983 | Georges Bertrand | PS | |
| març de 1965 | 1977 | Georges Cazenove | SFIO puèi PS | |
| mai de 1945 | 1965 | Aimé Sidras | SFIO | mètge |
| | 1945 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sijan; lo canton es vengut canton de las Corbièras Mediterranèa, sense cambiar de composicion e Sijan n'es lo burèu centralizator.

## Demografia

modificar « persona »  v · d · m 
Evolucion demografica Populacion comunala actuala (2013): 4275, totala: 4337 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 647 | 617 | 728 | 905 | 1 104 | 1 180 | 1 215 | 1 261 | 1 276 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 293 | 1 461 | 1 612 | 1 582 | 1 652 | 1 926 | 1 823 | 1 750 | 1 720 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 734 | 1 664 | 1 606 | 1 542 | 1 543 | 1 398 | 1 362 | 1 036 | 1 252 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 1 077 | 1 233 | 1 244 | 1 968 | 2 177 | 2 732 | 3 435 | 3 655 | 3 858 3 918 |
| 2009 | 2010 |
| 4 060 4 124 | 4 043 4 103 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 4520 abitants e la densitat èra de 191,93 ab/km².

## Lòcs e monuments

* Estanh de Leucata
* Pòrt Leucata
* Far del cap Leucata
* Gara de Leucata-La Franqui
* Cap Leucata

### Monuments
#### La cauna de las fadas

* Leucata Cauna de las fadas ‎(dintrada)
* Leucata Cauna de las fadas ‎(interior)
Prèp de la riba de l'estanh de Leucata, i a mai d'una dintrada que mena cap a un malhum tòrt negat (120m de long, -34m).

#### L'Ancian Fanal dich la Redota de la Franqui

* Leucata Ancian Fanal dich la Redota
* Leucata Ancian Fanal dich la Redota
* Leucata Ancian Fanal dich la Redota

#### L'ancian Fòrt

| Leucata, ancian fòrt | Leucata, ancian fòrt |

### Imatges
#### La Franqui
## Personalitats ligadas a la comuna

* Francesa de Cesèlli (1558-1615), governairitz de la vila
* Henry de Monfreid, aventurièr e escrivan
* André Héléna (1919-1972), autor de romans policièrs
* Jacques Hiron, cronicaire de l'istòria e de la geografia regionala, escrivan

## Véser tanben

* Comunas d'Aude

## Ligams extèrnes

* Laucata sul site de l'Insee
* site de la vila

## Bibliografia

* (fr)Lucien Bayrou, Entre Languedoc et Roussillon : 1258-1659 fortifier une frontière ?, publié par les Amis du Vieux Canet.
* (fr)Nöel Hautemanière et Jacques Hiron, Leucate : plein cadre : livre de photographies, Toreilles, 2004, ISBN 2-9516053-3-1
* (fr)Jacques, Hiron, Il était une fois Leucate, Leucate, Édition du Cap Leucate, 2005 (réimpression de l'édition de 1998)

## Notas e referéncias

* ↑ Abbé Sabarthès, Dictionnaire topographique du département de l'Aude, 1912, p. 208, legir en linha https://gallica.bnf.fr/ark:/12148/bpt6k110095d/f300.item.texteImage
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 398
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 176 e 353
* ↑ https://archive.is/20120707023440/cdspeleo11.free.fr/aude/siphon.php?idcavite=114
* Portal de Lengadòc